Opposisie hou regering fyn dop tydens ramptoestand | Maroela Media
Die waarnemende DA-leier, John Steenhuisen, het by navraag aan Maroela Media gesê sy party is baie bewus daarvan dat verskeie menseregte deur die rampregulasies en afsonderingsperiode ingekort word. "Ons is ook bewus daarvan dat die gewone regulasies oor tenders nie geld vir die huidige situasie nie. Dit laat die deur oop vir korrupsie. Dit is waarom die DA reeds aan die speaker van die nasionale vergadering, Thandi Modise, geskryf het om te vra vir die daarstel van 'n veelparty ad hoc-oorsigkomitee tydens die afsonderingsperiode.
"Dit is binne haar magte om so 'n komitee daar te stel. Die komitee kan per Zoom funksioneer – hulle hoef nie fisies op dieselfde plek te vergader nie. Ons hou intussen die regering fyn dop en sal diegene wat onwettig optree, tot verantwoording roep," het Steenhuisen bygevoeg.
Die DA gaan ook vra dat die minister van finansies, Tito Mboweni, 'n nuwe begroting opstel omdat die huidige een deur veranderde omstandighede ingehaal is.
Dr. Pieter Groenewald, leier van die VF Plus, het gesê sy party het die tersaaklike wetgewing en die Grondwet behoorlik bestudeer, en sal almal wat onwettig optree, aan die pen laat ry. "Suid-Afrika veg gelyktydig teen twee virusse – die koronavirus en die korrupsievirus.
Hierdie kwessie is 'n bietjie van 'n tameletjie want die reëls vir die monitering van 'n ramptoestand is vaer as die reëls vir die monitering van 'n noodtoestand. "'n Noodtoestand kan slegs onder spesifieke grondwetlik omskrewe omstandighede afgekondig word, en wat die huidige situasie betref sal dit eers toepaslik raak indien daar grootskaalse oproerige ongehoorsaamheid is. Die VF Plus is nie ten gunste van die daarstel van 'n ad hoc-komitee nie, want ons meen dit is onprakties," het Groenewald bygevoeg.
Namens die EFF het die party se nasionale woordvoerder, Vuyani Pambo, gesê die praktyk van die afsonderingsperiode wys op die verhouding tussen die regering en landsburgers. "Die grootskaalse mobilisering van die weermag wys daar is wantroue tussen die regering en die landsburgers wat hulle veronderstel is om te verteenwoordig. Dit wys ook onkunde en gebrek aan meelewing met ons mense in plakkershutte. Die EFF waarsku die regering om ons eensgesindheid oor die stryd teen die koronavirus nie te misbruik om strukturele ekonomiese veranderinge en lenings van die Internasionale Monetêre Fonds of die Wêreldbank deur te smokkel nie. Dit sal die ANC suur bekom. Daarvoor sal die EFF sorg," het Pambo bygevoeg.
Man sterf tydens boendoegeregtigheid
Ek verstaan die DA se skierlike besorgdheid oor die mense hulle het en gaan baie stemme verloor ,maar Dr Groenewald jou mandaad is om die diskriminasie teen wit minderhede te beveg en sou dit nie werk te onderhandel vir n onafhanklike tuisland nie om die regering dop te hou in hierdie moeilike tye waarin ons nou is nie.
Waarom is dit dan so dat mens wantrouig teenoor die ANC-regering in hierdie tyd van krisis is, dan besef mens dit is die afgelope 25 jaar se geskiedenis én hierdie rots in die skoen, soos per Prof Koos Malan se artikel wat mens in ag moet neem:
https://maroelamedia.co.za/debat/meningsvormers/partydige-ideologiese-vertolking-van-grondwetlike-regte/